Bihardancsháza Község Önkormányzata Képviselő-testületének
.../2019. (...) önkormányzati rendelete

 a településkép védelméről szóló 22/2017. (XII.29.) önkormányzati rendelet módosításáról

Bihardancsháza Község Önkormányzata Képviselő-testülete a településkép védelméről szóló 2016. évi LXXIV. törvény 12. § (2) bekezdésében, valamint az épített környezet alakításáról és védelméről szóló 1997. évi LXXVIII. törvény 57.§ (3) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és Magyarország helyi önkormányzatokról szóló 2011 évi CLXXXIX törvény 13. § (1) bekezdés 1. pontjában foglalt feladatkörében eljárva, a Hajdú-Bihar Megyei Kormányhivatal Állami Főépítésze; Hortobágyi Nemzeti Park Igazgatóság; a Hajdú-Bihar Megyei Kormányhivatal Debreceni Járási Hivatalának Építésügyi és Örökségvédelmi Osztálya ; a Nemzeti Média- és Hírközlési Hatóság, valamint a településfejlesztéssel, településrendezéssel és településkép védelemmel összefüggő partnerségi egyeztetés szabályairól szóló 10/2017. (IV.18.) Ör. rendelet szerinti partnerek véleményének,

Bihardancsháza Község Önkormányzata Képviselő-testületének az önkormányzat szervezeti és működési szabályzatáról szóló 2/2013 (II. 15.) önkormányzati rendeletében biztosított véleményezési jogkörében eljáró Ügyrendi Bizottság véleményének a kikérésével a következőket rendeli el:

1.§

Bihardancsháza Község Önkormányzata Képviselő-testületének a településkép védelméről szóló 22/2017. (XII. 29.) önkormányzati rendelete (a továbbiakban: Rendelet) 4. §-a helyébe az alábbi rendelkezés lép:

4.§ E rendelet alkalmazásában:

1. ***Cégtábla:*** kereskedelmi-, szolgáltató-, vagy vendéglátó létesítmény (helyiség, helyiségegyüttes) nevét és az ott folytatott tevékenységet a bejáratnál feltüntető tábla, illetve felirat;
2. ***Címtábla****:* az intézmény vagy vállalkozás nevét, esetleg egyéb adatait feltüntető tábla, névtábla;
3. ***Egyedi mobil tájékoztató tábla:*** információs vagy más célú berendezésnek minősülő olyan nem rögzített, egyedi méretű és akár változó feliratú tájékoztató, hirdető berendezés, amely a kereskedelmi-szolgáltató-vendéglátó tevékenység szolgáltatásairól – pl. étlapjáról – ad tájékoztatást.
4. ***Egyedi tájékoztató tábla:*** Információs vagy más célú berendezésnek minősülő olyan – rögzített, egyedi méretű, állandó tartalmú – hirdető berendezés, mely gazdasági, kereskedelmi, szolgáltató, vendéglátó tevékenységet végzők helyéről, irányáról, megnevezéséről, tevékenységéről, telephelyéről, nyitvatartásáról, megközelítéséről, ill. a település szolgáltató épületeiről , utcáiról ad információt.
5. ***Épület főgerince:*** Az épület tömegét meghatározó, jellemzően az utcai traktus legmagasabb és leghosszabb gerince.
6. ***Eredeti állapot:*** a védett építmény építésekor fennálló állapot vagy egy olyan későbbi állapot, melyet az értékvizsgálat a védelem elrendelésekor védendő értékként határozott meg.
7. ***Értékvizsgálat:*** a települési érték helyi védelem alá helyezésének szakmai megalapozására szolgáló, a Korm. rendeletben meghatározottak szerint annak minősülő munkarész.
8. ***Földszín:*** (más néven terra szín) tört, sötét, meleg színek, melyek színtartománya a vörös-narancs-sárga-zölddessárga.
9. ***Helyi védett érték*:** helyi területi védelemmel érintett és egyedi védett építmények, építményrészletek, táj- és kertépítészeti alkotások, egyedi tájértékek, növények, szobrok, képzőművészeti alkotások és utcabútorok összessége;
10. ***Információs és más célú berendezés:*** egyedi tájékoztató tábla, egyedi mobil tájékoztató tábla, önkormányzati információs tábla, totemoszlop, oszlop tartószerkezetű információs tábla, reklám pylon és reklámzászló, napvédő ponyva, transzparens vagy molinó, amennyiben ezek részben reklámnak nem minősülő információs célt és közérdeket szolgálnak.
11. ***Önkormányzati információs tábla:*** olyan rögzített, egyedi méretű információs és más célú berendezésnek minősülő hirdető-berendezés, mely a helyi lakosok számára nyújt rendszeresen változó tartalommal közérdekű információkat, továbbá lehetőséget biztosít lakossági apróhirdetések, kisméretű hirdetések elhelyezésére.
12. ***Pasztellszínek*:** kis telítettségű színek, melyek között kerülni kell a mesterséges árnyalatokat, leginkább a neonszíneket és előnyben kell részesíteni a meleg árnyalatokat, mint a bézs, narancs, sárga, barna, vörös árnyalatai. A szín mellett csak fehértartalma van, fekete nincs.
13. ***Rikító szín:*** nagyon élénk, erőteljes, figyelemfelkeltő szín, melynek nagy a színtelítettsége.
14. ***Totemoszlop:*** olyan információs célú berendezés, amely jellemzően kétoldalas, nem papír alapon megjelenített ábrázolást hordozó és egy vagy több vállalkozás megnevezését, cégérét, cégtábláját tartalmazó reklámhordozó eszköz. Magasságának és szélességének hányadosa legalább 3, és vastagsága az oszlop teljes magasságában 30 cm. Nem minősül totemoszlopnak az üzemanyag töltő állomás területén elhelyezett cégjelzést és üzemanyagárat tartalmazó tábla.
15. ***Transzparens vagy molinó:*** kifeszített vagy köztér felett átfeszített textil vagy textil jellegű egyéb anyagból készült reklámhordozó.
16. ***Üzletfelira****t:* Kereskedelmi-, szolgáltató- vagy vendéglátó, egy vagy több egységet magába foglaló építményen, a benne folyó tevékenységet hirdető feliratot hordozó berendezés, melynek hossza legfeljebb 1,2 - 2,0 m közötti, magassága 60 cm, vastagsága 10 cm lehet.
17. ***Vállalkozást népszerűsítő felirat:*** vállalkozást népszerűsítő felirat a benne folyó tevékenységet hirdető feliratot hordozó berendezés, mely nem minősül reklámnak.

2.§

(1)A Rendelet 7.§ (2) bekezdése kiegészül az alábbi f) ponttal:

f)védett érték nyilvántartási számát.

(2)A Rendelet 9.§ (4) bekezdés helyébe az alábbi rendelkezés lép:

9.§ (4)Amennyiben a tulajdonos magatartása a védett érték állagának romlásához vagy megsemmisüléséhez vezetne, úgy a polgármester településképi kötelezés formájában az építményrész felújítására, átalakítására vagy elbontására kötelezheti a tulajdonost.

(3)A Rendelet 11. alcíme helyébe az alábbi alcím lép:

12.A teljes közigazgatási területen az építmények anyaghasználatára vonatkozó általános építészeti követelmények

(4)A Rendelet 11.§-a helyébe az alábbi rendelkezés lép:

11.§(1)A közterület felé eső legközelebbi épületek, építmények tetőszerkezete nem fedhető és nem újítható fel hullámpala alkalmazásával.

(2)A tetőfedő anyagok közül a rikító színűek – különösen élénkvörös, élénk kék, okkersárga, neon zöld- nem alkalmazhatók.

(3)A homlokzat színezésére a pasztell színű földszíneken túl további színek nem alkalmazhatók. A színek közül nem használható olyan szín, mely nem illeszkedik, nem harmonizál az épület egyéb homlokzati és tetőfedő anyagainak színvilágához.

(4)Homlokzaton és tetőhéjaljzatként zavaró fényhatást okozó, csillogó, tükröződő felületek nem alkalmazhatók. Ebbe a körbe az üvegfelületek nem értendők bele.

3.§

(1)A 17. alcím számozása 18.-re változik.

(2)A 17. alcím helyébe az alábbi alcím lép:

**17.Helyi egyedi építészeti követelmények**

17.§

(1)A helyi egyedi védett épület felújítása, átalakítása, bővítése, korszerűsítése során meg kell őrizni az épület:

a)tömegformáját, tömegarányait,

b)tetőformáját, tetőfelépítményeit,

c)homlokzati tagozatait,

d)homlokzati díszítőelemeit,

e)nyílásrendjét, nyílásosztását és nyílásméreteit,

f)nyílászáróinak, felfelületének, lábazatának, tetőfedésének anyaghasználatát.

(2)Az eredeti állapot szerinti épülettartozékok, különösen rács, vasalat, világítótest, korlát, kerítés, helyettesíthetők.

(3)A helyi védett épület homlokzati színezésénél a környezetébe illeszkedő földszíneket, vagy ha fellelhető az eredeti színt, színeket kell elsősorban alkalmazni. Nem alkalmazhatók rikító színek és túlzott kontrasztok.

(4)A helyi egyedi védett épületeket bővíteni oly módon lehet, hogy a bővítésnek a védett épület eredeti állapotának formai megjelenésével, szerkezetével, anyagaival összhangban kell lennie.

(5)A helyi egyedi védett épületek belső korszerűsítse, belső átalakítása, tetőterének beépítése a védett értékek megőrzését szolgáló településképi követelmények betartása mellett megengedett.

(6)A helyi egyedi védett épületek közterületről látható homlokzatán egyéb műszaki, épületgépészeti berendezések, azok tartozékai nem, hirdetés és reklám csak a rendeltetésével összefüggően, továbbá a 21.§ (1) bekezdés előírásait is betartva helyezhető el.

(3)A 17.§ számozása 18. §-ra változik, és az alábbi (3)-(7) bekezdéssel egészül ki:

(3)A településkép szempontjából meghatározó területeken, továbbá a belterület egyéb területein a felszíni hírközlési sajátos építményei (antennatartó, átjátszó torony) nem helyezhetők el, amennyiben azok a település teljes ellátásának biztosítása érdekében szükségesek. Külterületen elhelyezett antennatartó szerkezet (torony) és a lakóterület között legalább 150 méter távolságnak kell lennie.

(4)A felszíni energiaellátás nyomvonalas építményei elhelyezésére a település teljes igazgatási területe alkalmas. A településközpont településrészen amennyiben műszakilag megoldható az energiaellátást felszín alatti elhelyezéssel kell biztosítani.

(5)Ahol vezetékes hálózat megengedett, ott új vezeték földkábelben vagy meglévő oszlopsoron vezethető, új oszlopsor nem építhető.

(6)A településkép szempontjából meghatározó területen a település ellátásához szükséges közmű műtárgyak: különösen transzformátor, kapcsolószekrény, elosztószekrény, gáznyomás-szabályozó takartan, közterületi látványban kedvező megjelenéssel helyezendő el.

(7)Természetvédelemmel érintett, településkép szempontjából meghatározó területeken:

a)amennyiben műszakilag lehetséges, az energiaellátást földkábellel kell biztosítani. Ettől eltérő esetben amennyiben a nyomvonal vezetése lehetővé teszi, az új villamos kisfeszültségű és közvilágítási , továbbá a távközlési szabadvezetékeket közös, egyoldali oszlopsoron kell vezetni. Kivétel az az eset amikor a meglevő felszín feletti szabadvezeték kis mértékű bővítése történik.

b)reklámhordozó berendezések nem helyezhetők el.

c)kültéri világítás kialakítása csak biztonsági szempontok, különösen élet-vagyonvédelem esetén, teljesen ernyőzött, síkburás világító eszközzel lehetséges.

d)Az ökológiai hálózat magterületén a közművezetékeket minden esetben felszín alatti elhelyezéssel kell biztosítani.

4.§

A Rendelet 18-20. alcíme hatályát veszti, helyébe az alábbi V. Fejezet lép:

**V. Fejezet**

Reklámhordozókra vonatkozó településképi követelmények

**19.Reklám közzétételére és reklámhordozók, reklámhordozót tartó berendezések elhelyezésének területi szabályai**

19.§

(1) Közterületen és köztulajdonban álló ingatlan esetén reklám közzététele és reklámhordozó, reklámhordozót tartó berendezés elhelyezése

a)a beépítésre szánt területen belül a vegyes és lakóterületeken kizárólag utcabútor igénybevétel esetén lehetséges,

b)beépítésre nem szánt területen nem megengedett.

(2)Magánterületen reklám közzététele és reklámhordozó, reklámhordozót tartó berendezések elhelyezése

a)a beépítésre szánt területen belül az utasváró területét kivéve nem megengedett,

b)beépítésre nem szánt területen nem megengedett.

(3)A területi besorolások alatt a 104/2017. (IV.28.) Korm.rendelet 2.§ (4)-(5) bekezdéseiben foglaltakat kell érteni.

**20.A teljes közigazgatási területen reklám közzétételére és reklámhordozók, reklámhordozót tartó berendezések elhelyezésének szabályai**

20.§

(1)Az épület homlokzatán elhelyezhető cégért, cég- és címtáblát, napvédő ponyvát, reklámzászlót és üzlet feliratot, egyedi tájékoztató táblát úgy kell kialakítani, hogy az illeszkedjen a homlokzat meglévő, vagy tervezett vízszintes és függőleges tagolásához, a nyílászárók kiosztásához, azok ritmusához úgy, hogy együttesen összhangban legyenek az épület építészeti részletképzésével, színezésével, építészeti hangsúlyaival. Ha cégér, cég- és címtábla, valamint egyedi tájékoztató tábla utólagos elhelyezésénél ez nem biztosítható, akkor az utólagos elhelyezés nem engedhető meg.

(2)Közterületről látható épület egy-egy homlokzatának 7%-ánál nagyobb felületén nem helyezhető el cég- és címtábla, információs, vagy más célú berendezés.

(3)Közvilágítási berendezésen, egyéb közműberendezésen, hírközlési oszlopon reklám célú felület nem helyezhető el.

(4)Önkormányzati információs tábla és egyedi mobil tájékoztató tábla, oszlop tartószerkezetű tábla, továbbá egyedi tájékoztató tábla és transzparens közterületen a közlekedést nem zavaró módon helyezhető el.

(5)Totemoszlop csak üzemanyag töltő állomáson és 300 m2 -nél nagyobb ipari-, kereskedelmi- és szolgáltató egységek esetén lehet elhelyezni. Reklám pylon elhelyezésére nincs korlát.

(6)A reklámhordozón közzé kell tenni a reklám közzétevőjének adatait.

(7)A reklámhordozó tulajdonosa köteles gondoskodni a reklámhordozó folyamatos, jó karbantartásáról.

**21.Településközpontra vonatkozó kiegészítő előírások**

21.§

(1)Tetőfelületre cégér, reklám felirat nem helyezhető el.

(2)Épület homlokzatára kerülő cég- és címtábla, információs vagy más célú berendezés épületdíszítő tagozatot nem takarhat el.

(3)Üzlethelyiségenként legfeljebb két egyedi tájékoztató mobil tábla helyezhető el a közterületen, legfeljebb 75/150 cm méretű kialakítással, a gyalogosforgalmat nem akadályozó módon.

(4)Üzletenként legfeljebb két cégtábla és egy darab cégér helyezhető el. Saroktelek esetén mindkét közterület irányába elhelyezhető a cég és címtábla, és 1-1 darab cégér.

(5)Az üzletfelirat hossza legfeljebb 3,0 m, magassága 1,0 m, vastagsága 15 cm lehet.

**22.Reklámhordozóra vonatkozó követelményektől való eltérés szabályai**

22.§

(1)a)A település szempontjából jelentős eseményről való tájékoztatás érdekében egy évben összesen 12 naptári hét időtartamára, köztulajdonban álló ingatlanon lakó- és vegyes területen nem csak utcabútor igénybevételével lehetséges, míg a különleges és településkép szempontjából nem meghatározó egyéb területen utcabútor igénybevételével lehetséges.

b)Beépítésre nem szánt területek közül közkertben és közparkban és egyéb területen burkolt vagy fásított köztéren utcabútor igénybe vételével lehetséges.

c)Önkormányzat által támogatott rendezvényről tájékoztatás transzparensen (molinón) is lehetséges.

(2)Építési reklámháló az építés időtartamára alkalmazható. Ennek során az építési naplóban kell igazolni az építés-felújítás megkezdését.

(3)A reklám közzé tevője az eltérést a településképi bejelentési eljárás lefolytatására irányuló írásbeli kérelmével kezdeményezi.

**23.Egyéb műszaki berendezésekre vonatkozó településképi követelmények**

23.§

(1)Reklámvilágítással, magán- és közterületi térvilágítással fényszennyezést, kápráztatást, vakítást, ártó fényhatást okozni, és ezáltal a közlekedés biztonságát, az emberi egészséget veszélyeztetni, az ingatlan biztonságos használatát korlátozni nem szabad.

(2)Az épületek homlokzatfelületein és tetőzetén csak áttört és vonalszerű fényfelirat helyezhető el.

(3)Kültéri világító berendezések úgy alakítandók ki, hogy azok a fényt a talaj felé sugározzák. Egyéb ferde megvilágítású berendezés csak élet- és vagyonbiztonsági okból alakítható ki.

(4)Talajszintbe épített fényverő berendezés csak akkor építhető, ha annak fénye a megvilágított építményen teljes mértékben elnyelődik.

5.§

A Rendelet V.-VIII. Fejezete helyébe az alábbi VI. Fejezet kerül:

**VI. Fejezet**

Településkép-védelmi tájékoztatás és szakmai konzultáció

településképi kötelezés, településkép-védelmi bírság

**24.Településkép-védelmi tájékoztatás és szakmai konzultáció**

24.§

(1)A településképi követelményekről a főépítész, - alkalmazásának hiányában a polgármester – az építéssel érintett telken tervezett építési munkák végzéséhez kérelemre szakmai konzultációt biztosít.

(2)Szakmai konzultáció az építés megkezdése előtt legalább egyszer kötelező:

a)településkép szempontjából meghatározó területen

aa)új, közterület felé eső épület építése,

ab)meglévő épület átalakítása, bővítése, utólagos hőszigetelése,

ac)meglévő épület homlokzatszínezéssel járó felújítása,

ad)utcai kerítés építése,

ae)új cégér, reklámhordozó elhelyezése

eseteiben.

b)A településkép szempontjából nem meghatározó, egyéb besorolású területeken

ba)új lakóépület építése,

bb)meglévő lakóépület átalakítása, bővítése esetén, ha az eredeti épület tömege, tetőszerkezete a közterület felé eső, illetve az oldalkert irányából utca, illetve egyéb közterület felől látható módon megváltozik.

(3)A településképi konzultáció során a főépítész javaslatot tesz a településképi követelmények érvényesítése módjaira.

(4)A konzultációról jegyzőkönyv készül, melyben foglaltakat az építés során be kell tartani.

**25.Településképi bejelentési eljárás**

25.§

A polgármester településképi bejelentési eljárást folytat le – nyilvántartott műemléki értékek vagy műemléket érintő, az örökségvédelmi hatósághoz történő bejelentéshez vagy örökségvédelmi engedélyhez kötött tevékenységek kivételével- a településkép fokozottabb védelme érdekében a település közigazgatási területén lévő közterületen, és köztulajdonban álló ingatlanokon, valamint közterületnek nem minősülő magánterületen közterületről láható esetekben reklám közzétételére, reklámhordozók, reklámhordozót tartó berendezések elhelyezéséhez.

26.§

A településképi bejelentési eljárás az ügyfél által a polgármesterhez benyújtott bejelentésre indul, a bejelentési kérelem nyomtatvány a rendelet … melléklete. A bejelentéshez papír alapú vagy dokumentációt tartalmazó digitális adathordozót kell mellékelni. A településképi követelményeket igazoló építészeti-műszaki dokumentációnak – a bejelentés tárgyától függően – az alábbiakat kell tartalmaznia:

a)meglévő állapotról fényképfelvételt,

b)műszaki leírást,

c)a tervezett állapot formáját, mennyiségét, méretét és technológiáját,

d)a műszaki berendezés által igénybe vett helyszínt és elhelyezésének módját,

e)elrendezési rajzot,

f)reklám elhelyezésének helyétől – amennyiben indokolt – színterve, környezetbe illesztett látványtervet.

(2)A dokumentáció tartalmát a polgármester ellenőrzi. Amennyiben a benyújtott dokumentáció nem felel meg az (1) bekezdésben meghatározott tartalmi követelményeknek, a polgármester az eljárást megszünteti.

(3)Amennyiben a benyújtott dokumentáció hiánytalan, a polgármester feltétellel vagy a nélkül tudomásul veszi a bejelentést, illetve megtiltja, ha az nem felel meg a követelményeknek vagy nem illeszkedik a településképbe.

(4)A polgármester a döntését a kérelem benyújtását követő 15 napon belül hatósági határozatban hozza meg.

(5)A cégjelzések, reklám- és hirdető-berendezések esetében az igazolás időtartama 3 év, egyéb esetekben az igazolás határozatlan időtartamra szól. A bejelentéstől számított 1 éven belül kell megkezdeni a tevékenységet, ellenkező esetben ismételten be kell jelenteni.

(6)Amennyiben a településképi bejelentési eljárás lefolytatásához kötött tevékenység közterület-használati hozzájáruláshoz is kötött, a közterület-használati hozzájárulás kiadására csak a településképi bejelentési eljárás lefolytatását követően, a megengedő határozat birtokában és az abban meghatározott kikötések figyelembe vételével kerülhet sor.

27.§

(1)A településképi bejelentési kötelezettség és a bejelentett tevékenység folytatását a polgármester ellenőrzi.

(2)Amennyiben a bejelentés elmulasztását vagy eltérő végrehajtást tapasztal, akkor a kötelezési eljárást lefolytatja.

(3)Reklám és reklámhordozó elhelyezése esetén tapasztalt eltérő végrehajtás esetén értesíti az illetékes kormányhivatalt.

**26.Önkormányzati támogató és ösztönzőrendszer**

28.§

(1)A helyi védelem alá helyezett építészeti örökség védettségből eredő és a rendeltetésszerű használathoz szükséges mértéket meghaladó, vagy a védettségből eredő kötelezettség teljesítéséhez szükséges költségekhez való hozzájárulás, valamint a településképi rendelet szerinti településképi követelmények alkalmazásának elősegítése érdekében az önkormányzat részéről támogatás (a továbbiakban: Támogatás) nyújtható az államháztartáson kívüli forrás átvételéről és átadásáról szóló külön önkormányzati rendelet szabályai szerint.

(2)Nem adható támogatás, ha a védett értékkel összefüggésben engedély nélkül, vagy az engedélytől eltérően, valamint szabálytalanul végeztek bármilyen- elsősorban – építési munkát.

**27.Településképi kötelezési eljárás, településkép-védelmi bírság kiszabásának esetei, és mértéke**

29.§

(1)A településképi követelmények teljesítése érdekében a polgármester – hivatalból vagy kérelemre – településképi kötelezési eljárást folytat le.

(2)A településkép-védelmi tájékoztatás és szakmai konzultáció betartását a főépítész -alkalmazásának hiányában a polgármester – ellenőrzi.

(3)A településképi követelményekkel szembeni mulasztásokat, amennyiben tudomására jut, kivizsgálja, és az általános közigazgatási rendtartásról szóló 2016. évi CL. törvény alapján jár el.

30.§

(1)A településképi követelmények be nem tartása esetén a polgármester településkép-védelmi bírságot szabhat ki az ingatlantulajdonosra, mely többször is kivethető, amíg a jogszertűtlen állapot fennmarad.

(2)A településkép-védelmi bírság összege

a)településképi szempontból meghatározó területeken területi és egyedi építészeti követelmények be nem tartása esetén, amennyiben az egyedi védett építményt érint 150.000-200.000 forint,

b)településképi szempontból meghatározó területeken területi és egyedi építészeti követelmények be nem tartása esetén, amennyiben az egyedi védett építményt nem érint 100.000-150.000 forint,

c)az a) és b) pontok szerinti területekbe nem eső, azokon kívüli településképi és egyéb műszaki berendezésekre vonatkozó követelmény be nem tartása esetén 25.000-100.000 forint,

d)minden más esetben 15.000-25.000 forint.

**28.Településkép-védelmi bírság kiszabásánál mérlegelendő**

**szempontok és megfizetésének módja**

31.§

(1)A polgármester a településkép-védelmi bírság kiszabása esetén a közigazgatási szabályszegések szankcióinak átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló 2017. évi CLXXXIX. törvény alapján dönt a birság 39. § szerinti összegéről.

(2)A településkép-védelmi bírság befizetésének módja:

a)a kötelezettnek a bírságot a bírság összegét megállapító határozat véglegessé válásától számított 15 napon belül az önkormányzat a határozatban is megjelölt számlájára kell átutalási megbízással teljesíteni, vagy készpénz-átutalással postai úton befizetni.

b)a településkép védelmi bírság megfizetése elmaradása esetén az általános közigazgatási rendtartásról szóló 2016. évi CL. törvény végrehajtási szabályai szerint kell eljárni.

32.§

A Rendelet IX. Fejezete helyébe az alábbi VII. fejezet lép:

VII. Fejezet

Záró rendelkezések

**29. Hatálybalépés**

32. §

Jelen rendelet a kihirdetését követő 30. napon lép hatályba, és rendelkezéseit az ezt követően indult eljárásokban kell alkalmazni.

**30. Átmeneti rendelkezések**

33.§

A településrendezési eszközök -településszerkezeti terv, helyi építési szabályzat – elfogadásáig:

a)A településkép szempontjából meghatározó 10. § szerinti természetvédelmi területeket az illetékes örökségvédelmi, természetvédelmi szerv adatszolgáltatása alapján kell beazonosítani.

b.)A reklámok területi elhelyezése szerinti területfelhasználás megállapítása -településszerkezeti terv hiányában – a település teljes közigazgatási területén az OTÉK 24- 30/A. § szerinti helyi sajátosságot hordozó területként történik.

Major József Peténé Majoros Emese

 polgármester jegyző

A rendelet kihirdetésének ideje:

 Peténé Majoros Emese

 jegyző